als_Latn dik_Latn sag_Latn
Lenovo ka prezantuar së fundmi disa tabletë të vegjël me platformën Windows 8.1, si tableti Miix 2 8 dhe ThinkPad 8, por tani si duket kompania do të ofrojë një tablet të madh me sistemin operativ më të fundit të Microsoft-it e krijuar posaçërisht për tabletët.
Tableti ThinkPad 10 është shfaqur në faqen australiane të kompanisë Lenovo, por pastaj është hequr menjëherë.
Megjithatë, TabTech arriti të marrë disa informacione dhe imazhe të këtij tableti para se të hiqej nga faqja. Bazuar në raportin e tyre, tableti Lenovo ThinkPad 10 do të ketë ekran IPs 10.1 inç me rezolucion 1920×1200. Brenda do të ketë procesorin Intel Atom Z3795 me katër bërthama me qark 1.6GHz, mbështetje për 2 ose 4GB RAM dhe hapësirë 64GB ose 128GB.
Bateria supozohet se do të zgjasë 10 orë. Tableti do të ketë në fillim versionin 32-bit të platformës Windows 8.1, por kompania ka njoftuar se më vonë do të sjellë versionin 64-bit të platformës OS.
Fatkeqësisht, ne nuk e dimë se sa do të kushtojë ky tablet dhe se kur do të dalë në treg, por meqenëse është shfaqur në një nga faqet zyrtare të kompanisë mendojmë se nuk do të duhet shumë kohë deri sa tableti të dalë në treg.
(Herë të lexuara: 203)
als_Latn als_Latn als_Latn als_Latn als_Latn als_Latn